JohanHeinsen/ENO huggingface dataset:
Viborger Samler, 1848-04-14
Jndenlandske Efterretninger. (Udtog af et Correspondentbrev fra Flensborg af 10de April, Kl. 5 Eftermiddag): "J Flensborg laae c. 12,000 Mand Slesvig=Holstenere, en sand Plage for Staden, der gjorde sig skyldige i flere Excesser (die Kriegerledten ruchlos). - Fjenderne ventede og haabede, at de Danske skulde være saa uforsigtige at angribe dem i deres faste Stilling ved Krusau (ikke Krusan), hvor paa Grund af Raviner og Skovpartier Forsvaret var saa let. Men de Danske gik ikke i Fælden; de marscherede over Bau og her begyndte Slaget den 8de April om Eftermiddagen; Fienden kastedes ud af sine Positioner, og kun den frembrydende Nat reddede Fjenden fra et fuldstændigt Nederlag.
Viborger Samler, 1848-04-14
Søndagen den 9de om Morgenen aabnedes Kampen paa ny, og denne Kamp var frygtelig og blodig. Ved Middagstid havde de tappre danske Krigere seiret. (De nu følgende Details ere allerede meddeelte efter andre Beretninger). De danske Krigskibe bestrøge med en ligesaa stærk, som vel rettet Jld den gamle Bauer=Vei; men herpaa det saakaldte Steinberg (Ordet er utydelig skrevet) stødte de paa 1 Bat. dansk Jnfant. og nu aabnedes i den forskrækkede Stads Paasyn en mordisk Jld. – – Kieler Studenterne og de tydske Turnere angrebes i Fronten af det danske Jnfanteries Musketter og i Ryggen af Kardeskilden fra Skibene. Det var en fortvivlet Kamp; men Dannebrog seirede i Kampen; skrækkeligt var Fiendens Nederlag. Den store Gade i Forstaden (Neustadt) laae fuld af Liig, Døende og Saarede. . . Kl. 3 holdt. de Danske deres seierrige Jndtog. Samme Dag førtes 800 Fanger til Sønderborg, og af Fjendens Artillerie skulle 3 Kanoner være erobrede. Saaledes har Valdemar Seiers Dannebrog tilkæmpet sig den første glimrende Seier, og vi tør haabe, at med den er næsten Alt afgjort, da den fra Tydskland lovede Hjælp er, som det synes, udebleven. Den 11te April: Efter Rygtet skulle baade Slesvig og Eckernførde være tagne af de Danske, og mange flygtende Jnsurgenter tagne tilfange under Forfølgelsen. Jgaar Efterm. holdt under Flensborgernes uendelige Jubel vor elskede Konge sit Jndtog i vor, med tusinde Dannebrogsfaner smykkede Stad – og han opholder sig til vor Glæde endnu i vor Stad. Byen var igaar Aftes fuldstændig illumineret." Efter et andet Brev meddeles: "Vor venstre Fløi tog under Kampen 320 Jægere af 5te Jægercorps tilfange; 16de Bataillon strakte Gevær, efterat de i Begyndelsen havde skudt over Hovederne paa 12te Bataillon; i to Dage havde 16de Bataillon speculeret paa at gaae over til de Danske; men der var blevet passet for nøie paa dem. Ligeoverfor 12te Bataill. commanderede Major Kindt (tidligere i Fredericia), hvem Soldaterne strax gjenkjendte, og flere af Underofficererne yttrede, at de nu skulde give Majoren Tobak til det Pibehoved han vandt i Sommer ved deres Skydeselskab. Kindt undkom, men stærkt saaret, saa at han neppe kan naae Rendsborg. Der er givet Preusserne den Erklæring, at gaaer een eneste Mand over Eideren, blive de preussiske Søstæder, øieblikkelig bombarderede. J Haderslev ligger Lieutenant Lundbye som Commandant."
Viborger Samler, 1848-04-14
Af en Skrivelse i "Dvk." fra Flensborg, af 11te April. Jgaar Aftes Kl. 7 var jeg Vidne til et Skuespil, som man længe ikke har seet hos os: Danmarks Konge holdt sit seierrige Jndtog i en af sine egne Stæder, i Flensborg. Først kom to Escadroner af 5te Dragonregiment, derpaa Kong Frederik den 7de, aldeles ikke omgivet af stærk Bedækning, paa en hvid Hest. Efter ham og hans nærmeste Ledsagere gik Fodgarden i fuld Armatur, Tornister paa Ryggen; derpaa saa man enkelte Militaire af forskjellige Vaabenarter, hvoriblandt navnlig en Herregaardsskytte tiltrak sig min Opmærksomhed, og umiddelbart til Toget sluttede sig Flensborgs Søfolk, som bare to uhyre Dannebrogsflag og den kraftigste Opsang, Matroser kunne præstere, dannede en værdig Slutning til dette eiendommelige Tog. Hvert Øieblik afbrøde Sømændene deres Sang med et længe leve Danmarks Konge! Jkke blot vare Gaderne opfyldte med Mennesker, men i de fleste Huse vare Vinduerne revne heelt op og herfra svingede Flensborgs Damer med Tørklæder Shawler og hvad de nærmest til det Brug kunde faae fat paa. Tordnende Hurraraab, uafladelige Kanonskud og Klokkeringning gave Accompagnement til denne Scene. Hs. Majestæt tog Bopæl hos Kbm. Christiansen, hvor Krigsministeren ogsaa boer. - Den første danske Mand, som blev skudt i denne Krig, nemlig den Jæger, som var med paa Touren til Rinkenis, hed mærkeligt nok Seir, og Thingskriver Jepsen har sørget for at han paa Stedets Kirkegaard fik en hæderfuld Begravelse. Vore Folk - sige alle Officiererne - have slaaets mageløst godt, d. v. s. med al deres Hidsighed dog rolig, præcis som en sædvanlig Manoeuvre. Af Fjenden skulle navnlig 60 Frivillige fra Brunsvig have forsvaret sig med rasende Tapperhed. Foruden de tidligere anførte Fanger, nævner man nu ogsaa den bekjendte Skolelærer Hester mann (som man ogsaa vil kunne erindre fra adskillige Carricaturer i "Corsaren") og en Søn af Justitsraad Niemann, der var ansat ved Lazarethet. – De tydske Frivillige skulle have været gode Skytter og deres Skydegeværer bedre end vore; de vare forsynede med spidse Kugler og kunde naae meget længere end vore. De skulle bitterlig have klaget over, at man havde ført dem skammeligt bag Lyset. Sønnen af Pastor Lorenzen, i Adelbye, som en Kugle strakte død til Jorden, skal af Faderen være tvungen til at gaae med Oprørerne. En af de fangne fjendtlige Officierer, Lieutn. v. Aller, hører hjemme i Helsingør. Flensborgerne have selv ikke taget ringeste Deel i Kampen og Byen selv har ingen Skade taget; blot i Nystaden skulle nogle Huse være demolerede, navnlig Jernstøberiet, der tilhører Dittmann & Jensen. 11 Kanonbaade ere gaaede op af Slien og 4000 danske Tropper skulle være landsatte ved Eckernførde. - Paa Als har Khrr. Riegels suspenderet Langreuter, Borgermester i Sønderborg, og Dr. Steffens, Herredsfoged i Nordborg.
Viborger Samler, 1848-04-14
Jblandt saarede danske Officierer nævnes nu ogsaa Lieutn. Prunst af 2den Bat.
Viborger Samler, 1848-04-14
Apenrade, den 12te April. Ogsaa Slesvig er besat af vore Tropper, og Generalcommanden fra Flensborg flyttet derhen. Den for største Deel opløste slesvigholsteenske Armee har kastet sig ind i Rendsborg.
Viborger Samler, 1848-04-14
En idag hertil ankommen Reisende beretter, at c. 700 Mand ere tagne til Fange imellem Flensborg og Slesvig, og igaar Aftes blevne indskibede i Flensborg. Jndvaanerne i Slesvig skulle være høiligen forbittrede over de slesvigholsteenske Stormænd, der endnu for faa Dage siden talte store Ord, nu ere flygtede bort og have ladet dem i Stikken. (Apenr. Ugbl.) Helten ved Bau, Capitain Hegermann, er død i Apenrade den 10de De.
Viborger Samler, 1848-04-14
Da Hs. Majestæt, omgiven af sine Ledsagere, holdt et Steds paa Landeveien mellem Gravensteen og Flensborg, nærmede sig en bedaget Landmand, saae paa den Ene og den Anden, og greb endelig i Tøilen paa Kongens Hest, idet han henvendte sig til Majestæten med det Spørgsmaal: "Med Forlov, veed De ikke om Kongen er heriblandt Dem?" – "Jo, svarte Kongen, og klappede sin Hest, der seer Du ham paa denne hvide Hest." Bonden slap Tøilen og blottede sine graa Haar, idet han med et kjærligt Blik glad udbrød: "Naa, god Davl god Dav, Velkommen, velkommen, Herr Majestæt."
Viborger Samler, 1848-04-14
Rendsborger Tageblatt", den provisoriske Regjerings værdige Organ i Rendsborg, beretter Jnsurgent=Hærens Nederlag ved Flensborg og Flugt samme Aften ved følgende Linier: "Om Aftenen Kl. 8. En i dette Øieblik fra Flensborg hertil ankommen Embedsmand fra Flensborg beretter, at efter en haardnakket Træfning ved Bau og under Fare af de paa Holnæs og ved Glücksborg lan vede Danske, medens samtidig 2 danske Krigskibe laae ligeoverfor Staden, har den commanderende General i Middags givet (Hæren) Befaling til at opgive Positionen i og omkring Flensborg."
Viborger Samler, 1848-04-14
Kjøbmand Matthiesen i Altona har tilstillet den provisoriske Regjering 10000 Mk. Cr. samt givet et Fartøi til Disposition. Landskabet Sydditmarsken har stillet 200 Heste, ligeledes til Regjeringens Disposition. (Alt. M.) Carl v. Moltke og Reventlow Criminil (vor forhenværende Udenrigsminister) ere over Stettin ankomne til Berlin, hvor disse flygtende Herrer nu kunne optræde som velskikkede Agenter for den provisoriske Regjering (Dvk.) Rendsborg.
Viborger Samler, 1848-04-14
Haderslev, den 11te April. J Søndags henimod Aften vare Levningerne af den i Flensborg opløste Jnsurgenthær ankomne til Slesvig, naturligviis kun for at flygte videre. Disse Skarers Tilstand var den meest forvirrede og ynkelige, som kan tænkes; den vidnede om en langt større Ulykke, end skeet var og fyldte Staden med Rædsel. Ethvert Ord om, hvordan det var gaaet ved Flensborg, var overflødigt, Angsten paa de i Tusindtal i vild Uorden indtræffende Flygtninges Ansigter den ved en 5 Miles Løb opstaaede Afkræftelse a. var Beskrivelse nok. Schleswig=Holsteinismen er knuust og den fældede Oprørs drage vaander sig i sin Død. (S. Bl.) Krigen mod Preussen skal være saagodtsom erklæret.
Viborger Samler, 1848-04-14
England siges at stemme for Holsteens Jncorporation i Danmark, for at Kieler Havn ikke skal komme i det tydske Forbunds Hænder. Der tales om en nordisk Alliance mellem Rusland, Sverrig, Danmark og England. Man venter Frankerigs Tiltrædelse. (Dannev.) - (Foranførte tør man vel neppe skjænke synderlig Tiltroe).
Viborger Samler, 1848-04-14
Kolding, den 12te April, Aften Kl. 8. (Jfølge Meddelelse af to fra Slesvig idag ankomne Reisende). Søndag Eftermiddag Kl. 6 kom de første Tropper flygtende fra Flensborg til Slesvig, og meldte, at de Tydske vare slagne og Alt opløst." Derefter gjennemstrømmedes Byen hele Natten af disse Tropper; om Aftenen bortkastede Soldaterne Geværer osv., samt erklærede at de ikke vilde kjæmpe mere. Om Morgenen fik en Jacobsen dog endeel Bønder samlede, og Resten af Tropperne droge, alle bort til Rendsborg, saa at der slet ingen flere vare tilbage. Om Mandagen yttrede Borgerne deres Uvillie imod Embedsmændene osv., der havde forladt dem og overladt dem til de Danske, samt erklærede, at de vilde gaae over; de oprørske Cocarder forsvandt og Dannebroge kom frem, ja der var Tale om at illuminere. Om Eftermiddagen eller Aften kom en Ritmester af Husarerne og spurgte, om der var Fjender i Byen; paa Svaret: "Nei, tilkjendegav han Vedkommende, at der strax maatte skaffes Qvarteer til 12,000 Danske. Saaledes er Slesvig uden Kamp bleven besat Tirsdag Formiddag; Fjenden er ingensteds at finde, men Alt er draget til Rendsborg; Folkene vare modløse og desorganiserede. - Ogsaa ved Glücksborg har vore Tropper fanget endeel af de fjendtlige Tropper. Antallet af de i vores Værge værende Fanger beløber sig idetmindste til 1000, hvoriblandt efter Sigende Greverne Bauditzen, Reventlau og Rantzau, foruden mange andre Adelige. 1500 Geværer og 12 Kanoner med andet mere Vaaben og Skyts af Fjendens er kommet i vore Hænder.
Viborger Samler, 1848-04-14
Paa Børsen i Kjøbenhavn skulde i Tirsdags fremlægges en allerede af mange Kjøbmænd tiltraadt Opfordring til at afsige Bladet "Børsenhalle paa Grund af de mange dumme og løgnagtige Artikler, det indeholder om danske Forhold. Man tør vente, at denne Opfordring ogsaa i det øvrige Land udenfor Kjøbenhavn vil finde Efterfølgelse. (Fædrel.)
Viborger Samler, 1848-04-14
Ved det militaire Detaschements Afreise herfra imorges tidlig lød fra dette et "Længe leve for Kong Frederik VII ligesom ogsaa for Viborg By. Herfra til Klode mølle afgav Byens Jndvaanere den fornødne Befordring for Detaschementet, der agtede at naae Veile iaften.
Viborger Samler, 1848-04-14
Ledigt Embede. under Ministeriet for Kirke- og Underviisningsvæsenet: Embedet som ordineret Catechet og Forstelærer ved Borgerskolen, i Ærøeskjøbing. (Opslaaet vacant den 8de April 1848).
Viborger Samler, 1848-04-14
Beretning om det vacante Høislef, Dommerby og Lundøe Sognekalds Beskaffenhed. 1) Hs. Majestæt Kongen udøver Kaldsrettigheden, uden at Nogen er berettiget til Jus proponendi. 2) Kaldets gamle Ansættelse er 280 Rbd. 3) Pastoratets Hartkorn efter ny Matricul er henimod 314 Tdr., hvoraf 280 Tdr. ere tiendeydende. 4) Korntienden udgjør efter uforanderlige Bestemmelser 125 1/2 Tdr. Rug, henimod 74 Tdr. Byg og 24 Tdr. Havre, men forsaavidt den endnu kan oppebæres i Kjærven, kan den anslaaes til 6 Tdr. og 6 Skpr. Rug. 5) Qvægtienden er tildeels indbefattet under Vederlaget for Korntienden og kan forResten anslaaes til omtrent 10 Rbd. 6) Smaaredselstienden kan, forsaavidt den ikke er indbefattet under det uforanderlige Vederlag, anslaaes til 3 Rbd. 7) Paaske og anden Smaarente udgjør 32 1/2 Oel Æg og 22 Lpd. Ost. 8) Offer og Accidentser udgjør omtrent 220 Rbd. 9) Præstegaardens Hartkorn er 8 Tdr. 7 Skpr. 2 Fdkr. 1/4 Alb. med 117 Tdr. Land Ager og Eng, hvoraf omtrent Halvdelen er langt fraliggende og tildeels af mindre god Beskaffenhed. Paa Bygningerne er ved sidste Aars Syn udsat for 48 Rbd. 10) Af en Annergaard i Dommerby svares aarlig i Landgilde 4 Tdr. Rug og tredobbelt Tiende, hvis Vederlag dog er indbefattet under Nr. 4 Kaldet har tabt Herligheden. 11) Kaldet er ikke beneficeret med Skov. 12) Præstegaardens ordinaire Jndløsningssum er 500 Rbd. 13) Enkepension udredes aarlig med 12 Tdr. Rug, 10 Tdr. Byg, 16 Snese Æg, 2 Lpd. 12 Pd. Ost og 13 Rbd. 42 s. 14) Bankhæftelsens 1/2 Deel er indfriet ved Laan af offentlige Midler. Capitalen forrentes, men Udbytte oppebæres. 15) Expenser og Bidrag til Enke- og Hielpekassen udgjør aarligen omtrent 22 Rbd. 16) Kongelige Skatter udgjør omtrent 105 Rbd. 17) En extraordinair Afgift, nemlig Gjæster til Taarupgaard, 2 Rbd., hviler paa Kaldet. 18) Dragonhest udredes.
Viborger Samler, 1848-04-14
Ved Tallotteriets 1427de wandsb. Trækning i Kbh., den 11te April, udkom: Nr. 34. 5. 59. 56. 7.
Viborger Samler, 1848-04-14
Copulerede i Randers, den 12te April Kjøbmand Christen Lange og Jfr. Ane Marie Schou.
Viborger Samler, 1848-04-14
Paa Palmesøndag prædiker i Domkirken Hr. Pastor Bruun; i Søndresogns Kirke Hr. Pastor Hindberg. – (Gudstjenesten begynder fremdeles i Domkirken Kl. 9.)
Viborger Samler, 1848-04-14
AVERTISSEMENTS. Søndresogns Kirkes Regnskab for Aaret 1847 er fremlagt til Gjennemsyn paa Raadstuen i 3 Uger fra Dato hver Søgnedag fra Kl. 2 til 4.
Viborger Samler, 1848-04-14
Viborg Søndresognskirkes Jnspection, den 13de April 1848.
Viborger Samler, 1848-04-14
For en Skriver eller Contoirist, som skriver en god Haand, er en Plads paa Undertegnedes Contoir ledig strax eller til 1ste Mai. Man melde sig snarest i egenhændigt Brev og med gode Anbefalinger til Undertegnede eller Bogtrykkeriet. Holgersdal pr. Viborg, den 13de April 1848. Haxthausen.
Viborger Samler, 1848-04-14
Et saa godt som nyt mahognie Billard med Tilbehør staaer til Salg. Man henvender sig til Undertegnede snarest mueligt. A. B. Friis. Viborg, den 10de April 1848. Hauge- og Blomsterfrøe, M. Holmgaards Enke. faaes atter hos
Viborger Samler, 1848-04-14
Paa Søndag faaes varme Posteier hos H. P. Høyer, Conditor.
Viborger Samler, 1848-04-14
Kaffe, Chocolade, flere Sorter ved Kage m. H. P. Høyer. m. M., faaes hver Dag hos Trykte Fortegnelser over Jndleveringstiderne til samtlige herfra Byen afgaaende Poster kunne erholdes paa Postcontoiret for 4 s. Stkt. Ole Thorgersen, constitueret Herredsfoged. i Fiends-orlyng Herreder. Gjør vitterligt: at for mig andrager Gaardmand Frederik Christian Christensen af Hauris i Løvel Sogn, Gaardmand Jens Jacobsen i Nauntoft, som Værger for deres Børn, og Tjenestekarl Jesper Andersen i Batumsøgaardmed flere, hvorledes de finde dem foranledigede til ved Tingsvidne at oplyse og bevise Rigtigheden af et af afdøde Aftægtskone Karen Laursdatter, Enke efter Kei Hansen af Hauris, Løvel Sogn, Nørlyng Herred, Viborg Amt, den 14de December 1847, til Fordeel for dem oprettet Testamente, hvorved de Førstnævntes Børn ere tillagte 250 Rbd., Brødrene Hans og Jesper Andersen, 300 Rbd. og noget Bohave, samt Lovise Schaarup i Viborg 50 Rbd., ialt 600 Rbd. Thi indstævnes altsaa, paa Grund af manglende Oplysning saavel om de arveberettigede Slægtninge, som deres Opholdssteder, i Medfør af Forordningen 21de Mai 1845 § 24, samtlige fornævnte Aftægtskone Karen Laursdatters Arvinger til at møde for Fjends Nørlyng Herreders Ret paa Tingstedet i Viborg Raadhuus, Tirsdagen den 30te Mai førstkommende om Formiddagen Kl. 10 for, i indbemeldte Anledning at høre Vidner stævnte og ustævnte. Laugdag er hævet ved Fr. 3die Juni 1796. Under mit Navn og Segl. Fiends Nørlyng Herreders Contoir. Viborg, den 25de Marts O. M. Thorgersen, const. (L. S.) Gebyr 2 Mk. 12 s. 3 Mk. 5 s. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-04-17
Stifts-Tidende. Fibore Forsendes med Brevposten i Danmark og Hertugdømmerne. Mandagen den 17. April 1818. Nr. 65. 76 Aarg.
Viborger Samler, 1848-04-17
Udenlandske Efterretninger. (Med Løverdags=Posten.)
Viborger Samler, 1848-04-17
Storbritannien og Jrland. London, den 7de April. Frygten i London for den store Chartistforsamling, som den 10de skal afholdes i Kensington-Commons, begynder at tabe sig, da Regjeringen har taget overordentlige Forholdsregler (saaledes til Ex. har Ministeren Grey andraget paa Forholdsregler til bedre at sikkre Kronen og Regjeringen) og Privatmænd, uden Hensyn til Rang og Stand, opbyde deres Jver for at gjøre Alt hvad der staaer i deres Magt for at opretholde Roligheden. Desuden har Chartiistoverhovedet Feargus O'Connor erklæret i Parlementet, at Processionen vil den 10de ikke nærme sig Underhuset, og at Forsamlingens Ledere vare tilsinds at handle saaledes som om Enhver af dem var en i Ed tagen speciel Constabel. Dog antager man, at Regjeringen vil see sig nødsaget til at indskrænke Parlementernes Varighed og aabne Banen for Stemmerettens Udvidelse, naar den med Resultat vil bekæmpe Anarchiet. I Anledning af en Forespørgsel fra Osborne om Regjeringens Hensigter med Hensyn til det slesvig-holstenske Anliggende erklærede Lord Russell, at han endnu samme Dag vilde meddele Oplysning desangaaende, Men, forsikkrer "Børsh.", saavidt sammes LondonercorrespondentEfterretninger om Underhusets Møde den 7de strække sig, var den lovede Erklæring fra Lord Russell endnu ikke given, endskjøndt Lord Palmerston havde meddeelt Erklæringer om flere udenlandske Anliggender. - Consols 80 3/4.
Viborger Samler, 1848-04-17
Efterretninger fra London af 8de April over Ostende) tilføie, at den af Sir G. Grey den 7de i Underhuset. indbragte Bill om at sikkre Kronen m.m. allerede er læst første Gang med 283 Stemmer imod 24. Billen gjælder nærmest Jrland. En ministeriel Meddelelse om det slesvig-holsteenske Anliggende fandt ikke Sted.
Viborger Samler, 1848-04-17
Frankerig. Paris, den 8de April. Ledru-RollinsSkrivelse til Præfecterne og Mairerne ansees som et Tegn paa, at Aanden i Provindserne ikke er gunstig for de bestaaende Forhold. – J de mellemste Departements i Franlerig penses der paa en Gjenindførelse af Kongemagten med Greven af Paris som Konge under Prindsen af Jonrilles Formynderskab. Lamartine har havt en lang Conference med den preussiske Charge d'affaires. En overordentlig Coureer afsendtes strax derefter til Berlin. - Det hedder, at en Flaadeafdeling er bestemt til de nordiske Farvande.
Viborger Samler, 1848-04-17
Tydskland. Fra Wien meldes under 7de April, at Ligorianerne, en værdig Green af Jesuittræer, ere flygtede. De fromme Bod-Søstre ere ligeledes fordrevne og begge Filialers Vaaninger tagne i Besiddelse af Wienerne som Nationaleiendom.
Viborger Samler, 1848-04-17
Wiener-Zeit. meddeler en Beretning fra Feltmarschal Radetzky af 2den April, efter hvilken han søger at godtgjøre, at Mangel paa Levnetsmidler og de sardinske Troppers Anmarsch, og ingenlunde Folkepartiets Seier, have tvunget ham til at rømme Mailand. Radetzky havde sit Hovedqvarteer ved Chiari, imellem Brescia og Mantua. Det stadfæstes, at 3 italienske Regimenter ere frafaldne.
Viborger Samler, 1848-04-17
Den østerrigske Gen. Victor skal om faa Dage (d. 12te April) aabne sine Operationer imod Venedig. Østerriger, nes Styrke i Jtalien under Radetzky anslaaes atter til 100,000 Md., hvortil kommer Grev Nugents Corps ved Jsonzo, bestaaende af 22,000 Md. og 100 Kanoner. Keiseren af Østerrig, der har antaget sin Broder som Medregent, vil den 10de i egen Person opløse den sidste ungarske Rigsdag.
Viborger Samler, 1848-04-17
München. Kong Otto af Grækenland ventes til München.
Viborger Samler, 1848-04-17
Berlin, den 7de April. Arbeiderne i Berlin efterligne deres Klassebrødre i Paris. De arbeide mindre, og forlange større Løn. Det er temmelig vist, at Kongen af Preussen underhandler med Rusland over London, hvor Prindsen af Preussen har hyppige Conferencer med den russiske Gesandt Baron Brunnow. Den polske Grændse er spærret.
Viborger Samler, 1848-04-17
Fra St. Petersborg meldes, at Newa var den 3die April fri for Jis.
Viborger Samler, 1848-04-17
Fra Frankfurt berettes under 8de April, at de 50 Mænds Comitte har den 7de efter en levende Discussion besluttet at udstede en Skrivelse til Preussen af det Jndhold, at Propositionen om Valgene til Parlementet (ved Landdagen) skal tages tilbage, og den af det saakaldte For Parlement bestemte Valgmaade foretages; i modsat Tilfælde vilde der hvile et svært Ansvar paa Preussen.
Viborger Samler, 1848-04-17
Beslutningen er meddeelt Forbundsdagen. - Hos Rothschild sloges Vinduerne ind den 7de, fordi han skal have afslaaet tilbagevendende Slesvigere en anstændig Tæreskilling.
Viborger Samler, 1848-04-17
Til Haarburg er den 10de April ankommen Artillerie fra Hanover. I Haarburg har Hertugen af Brunsvig opholdt sig i de to sidste Dage.
Viborger Samler, 1848-04-17
Under Rubriken "Jndsendt, melder "Børsenhalle":"Jndsenderen af disse Linier - Tydsker og Kjøbmand - har af mange Ligesindede erholdt det Hverv offentlig at udtale, at de løgnagtige Beretninger saavel fra Kjøbenhavn, som Angrebene paa de Danskes Nationalcharacteer, der have fundet Indgang i Hamborgerbladene, ere blevne læste med Uvillie af dem, som personlig have havt Leilighed til at lære at kjende Nationens agtværdige Characteer. Tillige udtale de den faste Overbeviisning, at disse Beretninger og Angreb have her (i Hamborg) i Almindelighed hverken fundet Anklang eller Troværdighed.
Viborger Samler, 1848-04-17
(Med Dagsposten.)¬ J Spidsen for vor korte Meddelelse af Nyt fra Udlandet staae følgende Efterretning af "Børsenh." (erste Ausg. 1 Uhr) fra Hamborg af 14de April. Jgaar Aftes ankom af Hanoveranere 800 Md. Jnfanterie og 8 Stk. Skyts, og i Morges er af Brunsvigere indtruffet til Altona et ligesaa stort Antal tilligemed i Batterie. Tropperne have dog ingen Ordre til at rykke længere frem Uforklarlig er endnu stedse Grunden til denne Nølen. Morgenjernbanetoget bringer intet Nyt, hverken fra Kiel eller fra Rendsborg.
Viborger Samler, 1848-04-17
Fra Breslau (8de April) skrives, at Stemningen i Schlesien er imod Kongen af Preussen. Denne vigtige Provinds er at ansee som en Nervesvag (Dyrtid, Hungersnød og Typhus rase i Landet), der afkræftet maa udhvile sig, men som et nyt Stød opskrækker til desto heftigere Udbrud. Provindstæderne have stor Sympathie for Breslau, og i denne Stad som i hele Schlesien er Kongen ikke elsket.
Viborger Samler, 1848-04-17
J en Skrivelse fra Berlin af 12te April siges ligefrem om Kongen, at han kun har havt et Øie for sig og sine Kronrettigheder, ingensinde for sit Folk.
Viborger Samler, 1848-04-17
Forbundsdagsforhandlinger i det slesvigholsteenske Anliggende. Allg. Preuss. 3te, meddeler udførlig fra Berlin (den 12te Apr.) den allerede meddeelte Beslutning, som Forbundsdagen i Frankfurt tog i det slesvig-holsteenske Anlingende.